บาทเปิด 32.95/96 คาดแกว่งแคบ
เงินบาทเปิด 32.95/96 คาดแกว่งแคบ หลังหมดปัจจัยหนุนทิศทาง
29 ต.ค. 2565

เงินบาทเปิด 32.95/96 คาดแกว่งแคบ หลังหมดปัจจัยหนุนทิศทาง
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.95/96 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 32.96/97 บาท/ดอลลาร์
วันนี้คาดว่าเงินบาทจะแกว่งอยู่ในกรอบแคบ เนื่องจากทั้งผลการประชุมของคณะกรรมการนโยบายการเงิน(กนง.) ธนาคารแห่งประเทศไทยวานนี้ และล่าสุดผลการประชุมของคณะกรรมการกำหนดนโยบายการเงิน ธนาคารกลางสหรัฐ(FOMC) ออกมาคงอัตราดอกเบี้ยนโยบายไว้ในประดับเดิม ขณะที่วันนี้ยังไม่มีปัจจัยใหม่ที่จะมีผลต่อตลาดเงินเท่าใดนัก เป็นเพียงการรายงานตัวเลขเศรษฐกิจประจำสัปดาห์
"วันนี้น่าจะนิ่งๆ ปัจจัยสำคัญน่าจะไปเมื่อวานหมดแล้ว ทั้ง กนง. และ FOMC วันนี้คงเหลือเป็นการรายงานตัวเลขเศรษฐกิจทั่วๆ ไปของสหรัฐ" นักบริหารเงิน ระบุ
นักบริหารเงิน คาดว่าวันนี้เงินบาทจะเคลื่อนไหวในกรอบ 32.85-33.05 บาท/ดอลลาร์